**ธงชาติลาว** แบบปัจจุบันเริ่มใช้มาตั้งแต่ 2 ธันวาคม ค.ศ. 1975 ซึ่งเป็นวันสถาปนาประเทศสาธารณรัฐประชาธิปไตยประชาชนลาว

ธงนี้มีชื่อเรียกในภาษาลาวว่า **ธงดวงเดือน** ได้รับการออกแบบขึ้นในช่วงสงครามโลกครั้งที่ 2 จากการร่วมออกแบบของสมาชิกขบวนการลาวอิสระ โดยมีเจ้าเพชรราช รัตนวงศา, เจ้าสุภานุวงศ์และมหาสิลา วีระวงส์ นักปราชญ์ผู้ยิ่งใหญ่ของชาวลาวเป็นผู้กันช่วยกันออกแบบ

ธงนี้เป็นหนึ่งในธงของประเทศที่ปกครองด้วยรัฐบาลคอมมิวนิสต์ ที่ไม่มีสัญลักษณ์รูปค้อนเคียวของขบวนการคอมมิวนิสต์สากล

ความหมายของธงชาติลาว
--------------------

 ลักษณะ​ของ​ธง​ชาติ​ลาว​
* สีแดง หมายถึง เลือดแห่งการต่อสู้เพื่ออิสรภาพของชาวลาว
* สีน้ำเงิน หมายถึง ความมั่งคั่งอุดมสมบูรณ์ของชาติ
* พระจันทร์สีขาว เป็นสัญลักษณ์ของความมีน้ำใจเอื้อเฟื้อเผื่อแผ่และบริสุทธิ์ผ่องใส

ทั้งนี้ธงชาติดวงเดือนยังมีลักษณะตามที่กำหนดไว้ใน รัฐธรรมนูญแห่งสาธารณรัฐประชาธิปไตยประชาชนลาว หมวดที่ 10 มาตราที่ 91 ดังนี้

*"ธงชาติของสาธารณรัฐประชาธิปไตยประชาชนลาว เป็นธงพื้นสีคราม, แถบแดง, และวงเดือนสีขาวอยู่กึ่งกลางของธงชาติ. ความกว้างของธงเท่ากับสองส่วนสามของความยาว, ความกว้างขอบแถบสีแดงแต่ละข้างเท่ากับกึ่งหนึ่งของแถบสีคราม และวงเดือนสีขาวกว้างเท่ากับสี่ส่วนห้าของความกว้างแถบสีคราม."*

ประวัติความเป็นมาของธงดวงเดือน
------------------------------

เจ้าเพชรราช (ฉลองพระองค์สีขาว) ผู้ก่อตั้งลาวอิสระ ขณะเสด็จเยือนฐานที่มั่นของแนวลาวรักชาติ แขวงหัวพัน และเยี่ยมเจ้าสุภานุวงศ์ (ทางขวาของเจ้าเพชรราช)  
ภาพจากนิตยสารศิลปวัฒนธรรม ปีที่ 26 ฉบับที่ 10 ประจำเดือนสิงหาคม ค.ศ. 2005
ในอดีตช่วงปี ค.ศ. 1945 นั้น ภายหลังจากญี่ปุ่นยอมแพ้สงครามโลกครั้งที่ 2 แล้ว ขบวนการลาวอิสระได้เรียกร้องเอกราช ประกาศให้ประเทศลาวเป็นเอกราชจากฝรั่งเศสและประกาศจัดตั้งรัฐบาลลาวอิสระ โดยใช้ธงดวงเดือนนี้เป็นสัญลักษณ์ในการเคลื่อนไหวเรียกร้อง เมื่อได้มีการจัดตั้งรัฐบาลที่บริหารโดยเจ้าเพชรราช หรือ "รัฐบาลลาวอิสระ" ก็ได้ประกาศใช้ธงดวงเดือนอย่างเป็นทางการเป็นครั้งแรก

เมื่อ 6 เดือนให้หลังด้วยการสนับสนุนของสมเด็จพระเจ้าศรีสว่างวงศ์ที่ทรงนิยมฝรั่งเศสทำให้ฝรั่งเศสกลับเข้ามาปกครองลาวซึ่งเป็นส่วนหนึ่งของอินโดจีนฝรั่งเศสและล้มรัฐบาลลาวอิสระลง (ได้ให้เอกราชแก่ลาวภายหลังในปี ค.ศ. 1955 ลาวจึงปกครองตนเองต้วยระบอบประชาธิปไตยอันมีพระมหากษัตริย์เป็นประมุข) จึงได้ใช้ธงรูปช้างเอราวัณ 3 เศียรสีขาวยืนอยูบนแท่น 5 ชั้นภายใต้พระมหาเศวตฉัตร 9 ชั้น 

ส่วนธงดวงเดือนก็ได้ถูกนำมาใช้เป็นสัญลักษณ์ของขบวนการปะเทดลาวแทน ซึ่งขบวนการนี้จัดตั้งโดยผู้นำขบวนการลาวอิสระส่วนหนึ่งที่นิยมแนวคิดทางการเมืองฝ่ายซ้าย ภายใต้การนำของเจ้าสุภานุวงศ์

เมื่อขบวนการปะเทดลาวเคลื่อนไหวปลดปล่อยลาว ล้มล้างรัฐบาลระบอบกษัตริย์ และจัดตั้งรัฐบาลพรรคคอมมิวนิสต์ปกครองประเทศสำเร็จ ธงนี้ก็ได้รับการยอมรับให้เป็นธงชาติของลาวอีกครั้ง ในฐานะสาธารณรัฐประชาธิปไตยประชาชนลาวอย่างเป็นทางการในวันที่ 2 ธันวาคม ค.ศ. 1975

ประวัติการใช้ธงชาติลาว
----------------------

* ธงของอาณาจักรหลวงพระบาง (ค.ศ. 1800 – ค.ศ. 1893)ธงของอาณาจักรหลวงพระบาง (ค.ศ. 1800 – ค.ศ. 1893)
* ธงชาติลาวสมัยรัฐบาลลาวอิสระ นำโดยเจ้าเพชรราช (ค.ศ. 1945 - ค.ศ. 1946)ธงชาติลาวสมัยรัฐบาลลาวอิสระ นำโดยเจ้าเพชรราช (ค.ศ. 1945 - ค.ศ. 1946)
* ธงชาติลาวหลังได้รับเอกราช สมัยพระราชอาณาจักรลาว (ค.ศ. 1953 - ค.ศ. 1975)ธงชาติลาวหลังได้รับเอกราช สมัยพระราชอาณาจักรลาว (ค.ศ. 1953 - ค.ศ. 1975)
* ธงชาติลาวหลังการเปลี่ยนแปลงการปกครองล้มระบอบกษัตริย์สถาปนาสาธารณรัฐประชาธิปไตยประชาชนลาว (สปป.ลาว) (ค.ศ. 1975 - ปัจจุบัน)ธงชาติลาวหลังการเปลี่ยนแปลงการปกครองล้มระบอบกษัตริย์สถาปนาสาธารณรัฐประชาธิปไตยประชาชนลาว (สปป.ลาว) (ค.ศ. 1975 - ปัจจุบัน)

### สมัยอาณาจักรล้านช้างเวียงจันทน์

ธงชาติอาณาจักรล้านช้างเวียงจันทน์ (ค.ศ. 1707 - 1828)
ธงชาติลาวสมัยอาณาจักรล้านช้างเวียงจันทน์มีลักษณะเป็นธงสีเหลือง ที่ซ้ายบนสุดมีธงช้างเผือก ซึ่งเป็นธงชาติของสยามในปี พ.ศ. 2398 - 2459 ซึ่งขณะนั้นเวียงจันทน์ เป็นประเทศราชของสยาม

### สมัยอาณาจักรล้านช้างจำปาศักดิ์

ธงชาติลาวสมัยอาณาจักรล้านช้างจำปาศักดิ์ธงชาติลาวในสมัยนี้มีลักษณะเป็นธงสีน้ำเงิน มีตรารูปสุนัขมีปีก ซึ่งเป็นสัญลักษณ์ของอาณาจักรล้านช้างจำปาศักดิ์ ภายใต้มหาเศวตฉัตร 7 ชั้น ด้านล่างมีแผ่นสี่เหลี่ยมและฐานบัวรองรับ

ธงชาติลาวสมัยพระราชอาณาจักรลาว
------------------------------

ธงชาติลาว (ค.ศ. 1952-ค.ศ. 1975)
ธงชาติลาวสมัยพระราชอาณาจักรมีลักษณะเป็นธงรูปสี่เหลี่ยมผืนผ้าสีแดง มีรูปช้างเอราวัณ 3 เศียรสีขาวยืนอยูบนแท่น 5 ชั้นภายใต้พระมหาเศวตฉัตร 9 ชั้น ธงนี้ใช้เป็นธงชาติลาวในช่วงปี ค.ศ. 1952 ถึง ค.ศ. 1975 ปัจจุบันนี้ขบวนการลาวฝ่ายขวานิยมกษัตริย์ยังใช้เป็นสัญลักษณ์ของการเคลื่อนไหวเพื่อฟื้นคืนระบอบกษัตริย์ในลาว และการคงอยู่ของรัฐบาลพระราชอาณาจักรลาวพลัดถิ่น

สัญลักษณ์ที่ปรากฏในธงชาติลาวสมัยพระราชอาณาจักรลาว มีความหมายดังต่อไปนี้

* รูปช้างเอราวัณ 3 เศียร หมายถึง เอกภาพของชาติ อันเกิดจากการรวมราชอาณาจักรลาวล้านช้างในอดีต 3 อาณาจักร คือ ราชอาณาจักรล้านช้างหลวงพระบาง ราชอาณาจักรล้านช้างเวียงจันทน์ และราชอาณาจักรล้านช้างจำปาศักดิ์ เข้าเป็นราชอาณาจักรลาวเพียงหนึ่งเดียวภายใต้การปกครองของราชอาณาจักรล้านช้างร่มขาวหลวงพระบาง
* รูปพระมหาเศวตฉัตร หมายถึง เขาพระสุเมรุอันเป็นศูนย์กลางของจักรวาลในศาสนาพุทธ
* พื้นธงสีแดง หมายถึง เลือดของประชาชนลาว
* ท่ายืนของช้างเอราวัณ หมายถึง กฎหมายของชาติ

### สมัยฝรั่งเศสปกครอง

ธงชาติลาวสมัยตกเป็นรัฐในอารักขาของฝรั่งเศส
ในสมัยที่ฝรั่งเศสปกครองลาวในฐานะอาณานิคมอยู่นั้น ธงนี้จะมีรูปธงชาติฝรั่งเศสขนาดเล็กอยู่ที่มุมธงด้านติดคันธงอยู่ด้วย เพื่อแสดงฐานะความเป็นเจ้าอาณานิคมและเป็นเมืองขึ้นของฝรั่งเศสที่มีต่อประเทศลาว และยังเป็นธงชาติของอาณาจักรหลวงพระบางอีกด้วย

บทความที่เกี่ยวข้อง
-------------------

* ตราแผ่นดินของลาว
* เพลงชาติลาว

อ้างอิง
-------

1. ↑  ชีวิตผู่ข้า (อัตชีวประวัติของข้าพเจ้า) เก็บถาวร 2018-08-03 ที่ เวย์แบ็กแมชชีน โดย มหาสิลา วีระวงส์
2. ↑  รัฐธรรมนูญแห่งสาธารณรัฐประชาธิปไตยประชาชนลาว หมวดที่ 10 ภาษา อักษร เครื่องหมายชาติ ธงชาติ เพลงชาติ วันชาติ สกุลเงิน และนครหลวง เก็บถาวร 2007-10-09 ที่ เวย์แบ็กแมชชีน (ภาษาลาว)

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ธงชาติลาว**

* ธงชาติลาว ที่ Flags of the World (อังกฤษ)
* ความหมายของธงชาติลาว (ภาษาอังกฤษ) ที่ laoconnection.com เก็บถาวร 2006-04-17 ที่ เวย์แบ็กแมชชีน
* ชีวิตผู่ข้า (อัตชีวประวัติของข้าพเจ้า) เก็บถาวร 2018-08-03 ที่ เวย์แบ็กแมชชีน โดย มหาสิลา วีระวงส์

| * ด
* ค
* ก
ธงชาติของประเทศและธงของดินแดนในทวีปเอเชีย |
| --- |
| รัฐเอกราช | กัมพูชา  **·**  กาตาร์  **·**  เกาหลีใต้  **·**  เกาหลีเหนือ  **·**  คาซัคสถาน  **·**  คีร์กีซสถาน  **·**  คูเวต  **·**  จอร์เจียย  **·**  จอร์แดน  **·**  จีน  **·**  ญี่ปุ่น  **·**  ซาอุดีอาระเบีย  **·**  ซีเรีย  **·**  ไซปรัส  **·**  ติมอร์-เลสเต  **·**  ตุรกี  **·**  เติร์กเมนิสถาน  **·**  ทาจิกิสถาน  **·**  ไทย  **·**  เนปาล  **·**  บรูไน  **·**  บังกลาเทศ  **·**  บาห์เรน  **·**  ปากีสถาน  **·**  ปาเลสไตน์  **·**  พม่า  **·**  ฟิลิปปินส์  **·**  ภูฏาน  **·**  มองโกเลีย  **·**  มัลดีฟส์  **·**  มาเลเซีย  **·**  เยเมน  **·**  รัสเซียย  **·**  ลาว  **·**  เลบานอน  **·**  เวียดนาม  **·**  ศรีลังกา  **·**  สหรัฐอาหรับเอมิเรตส์  **·**  สิงคโปร์  **·**  อัฟกานิสถาน  **·**  อาเซอร์ไบจานย  **·**  อาร์มีเนีย  **·**  อินเดีย  **·**  อินโดนีเซีย  **·**  อิรัก  **·**  อิสราเอล  **·**  อิหร่าน  **·**  อุซเบกิสถาน  **·**  โอมาน |
| ดินแดน | ฮ่องกง  **·**  ชัมมูและกัศมีร์  **·**  เคอร์ดิสถาน  **·**  มาเก๊า  **·**  นากอร์โน-คาราบัคย  **·**  ไต้หวัน  **·**  สาธารณรัฐตุรกีแห่งไซปรัสเหนือ  **·**  อับฮาเซีย  **·**  เซาท์ออสซีเชีย |
| องค์กรกีฬา | ซีเกมส์  **·**  อาเซียนพาราเกมส์  **·**  สภาโอลิมปิกแห่งเอเชีย  **·**  สหพันธ์กีฬาเฟสปิก |
| (ย) อาจจัดให้อยู่ในทวีปยุโรป |